als_Latn dik_Latn sag_Latn
Kryeministri britanik Dejvid Kamerun është vënë në shënjestrën e shtypit vendas, pas publikimit të disa fotografive, ku ai shihet të kalojë një fundjavë relaksuese me bashkëshorten, në ishullin spanjoll të Ibicas. “Ndërsa vendi po kalon krizën më të madhe të terrorizmit, që prej sulmeve të korrikut 2005, Kamerun bën plazh nën rrezet e diellit dhe relaksohet në fundjavë së bashku me të shoqen Samanta dhe familjen”, -kështu shkruan sot gazeta e njohur britanike, “Daily Mail”. Gjithçka ndodhte kur, familja, miq, të afërm, dhe qindra londinezë zhvillonin homazhe në nderim të ushtarit të masakruar ditën e mërkurë, Dramër Li Rigbi. Ai u vra në mënyrë makabre nga dy të rinj me ngjyrë, që dyshohet se janë militantë islamikë. Autoritetet po vijojnë hetimet, për zbardhjen e plotë të ngjarjes. Në shenjestër të kritikave janë edhe shërbimet sekrete britanike, të cilat akuzohen se nuk kanë mundur ta parandalojnë vrasjen dhe se gjashtë muaj më parë, kërkonin të rekrutonin në forcat e tyre, njërin prej të dyshuarve.
als_Latn